ddrg/super_eurlex huggingface dataset:
Oficiālais Vēstnesis L 202 , 30/07/1997 Lpp. 0035 - 0035



Komisijas Regula (EK) Nr. 1495/97 (1997. gada 29. jūlijs), ar ko nosaka īpašus pasākumus, kas paredz atkāpi no Regulas (EEK) Nr. 3719/88 attiecībā uz liellopu un teļa gaļu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu un teļa gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2222/96 [2], un jo īpaši tās 13. panta 12. punktu, tā kā Komisijas Regula (EEK) Nr. 3719/88 [3], kurā jaunākie grozījumi izdarīti ar Regulu (EK) Nr. 1404/97 [4], paredz kopējus sīki izstrādātus noteikumus, kā lauksaimniecības produktiem piemērot importa un eksporta licenču un iepriekš noteiktas kompensācijas sertifikātu sistēmu; tā kā Komisijas Regula (EK) Nr. 1445/95 [5], kurā jaunākie grozījumi izdarīti ar Regulu (EK) Nr. 266/97 [6], paredz importa un eksporta licenču piemērošanas noteikumus liellopu un teļa gaļas nozarē; tā kā pēc govju sūkļveida encefalopātijas gadījumu atklāšanas Īrijā veselības aizsardzības pasākumi, ko Ēģiptes iestādes veica attiecībā uz Īrijas liellopu un teļa gaļas eksportu, ir būtiski kaitējuši eksportētāju ekonomiskajām interesēm, un tā kā šādi radītā situācija ir negatīvi ietekmējusi Regulā (EEK) Nr. 3719/88 paredzētās eksportēšanas iespējas; tā kā tālab šādas kaitīgas sekas ir jāierobežo, pieņemot īpašus pasākumus, lai varētu noregulēt eksporta darbības, kas nav pabeigtas iepriekšminēto apstākļu dēļ; tā kā šajā regulā paredzētie pasākumi ir saskaņā ar Liellopu un teļa gaļas pārvaldības komitejas atzinumu, IR PIEŅĒMUSI ŠO REGULU. 1. pants 1. Šo regulu piemēro 3. kategorijas produktiem, kas uzskaitīti Regulas (EK) Nr. 1445/95 III pielikumā, un par kuriem laika posmā no 1996. gada 30. oktobra līdz 1996. gada 31. decembrim Īrijā ir izdotas eksporta licences ar norādi "Ēģipte" 7. sadaļā. 2. Šo regulu piemēro tikai tad, ja attiecīgie eksportētāji kompetentajām iestādēm sniedz pietiekamus pierādījumus par to, ka tie nav varējuši veikt eksporta darbības tādu veselības aizsardzības pasākumu dēļ, ko pieņēmušas trešās galamērķa valsts iestādes. 2. pants No 1996. gada 30. oktobra līdz 1996. gada 31. decembrim pēc licences īpašnieka iesnieguma saskaņā ar Regulu (EK) Nr. 1445/95 eksporta licences anulē un drošības naudu atmaksā. 3. pants Katru ceturtdienu Īrija paziņo produktu daudzumus, uz ko iepriekšējā nedēļā attiecināts 2. pantā paredzētais pasākums, precizējot licenču izdošanas dienu. 4. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 29. jūlijā Komisijas vārdā — Komisijas loceklis Franz Fischler [1] OV L 148, 28.6.1968., 24. lpp. [2] OV L 296, 21.11.1996., 50. lpp. [3] OV L 331, 2.12.1988., 1. lpp. [4] OV L 194, 23.7.1997., 5. lpp. [5] OV L 143, 27.6.1995., 35. lpp. [6] OV L 45, 15.2.1997., 1. lpp. --------------------------------------------------
Oficiālais Vēstnesis L 037 , 07/02/1997 Lpp. 0002 - 0002



Komisijas Regula (EK) Nr. 226/97 (1997. gada 6. februāris), ar ko nosaka sīki izstrādātus noteikumus, kurus jāievēro, piemērojot Padomes Regulu (EK) Nr. 2443/96, ar ko paredz papildu pasākumus ražotāju ienākumu vai liellopu un teļa gaļas nozares tiešam atbalstam EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 17. decembra Regulu (EK) Nr. 2443/96, ar ko paredz papildu pasākumus ražotāju ienākumu vai liellopu un teļa gaļas nozares tiešam atbalstam, [1] un jo īpaši tās 4. pantu, tā kā, lai nodrošinātu pārredzamību dalībvalstu starpā un to papildu maksājumu uzraudzību un pareizu administrēšanu, kas paredzēta Regulā (EK) Nr. 2443/96, dalībvalstīm būtu jāinformē Komisija par to izmantoto maksājumu piešķiršanas modeli un nacionālajiem sīki izstrādātiem noteikumiem minētajā regulā paredzēto pasākumu īstenošanai, kā arī galīgo saldo; tā kā, lai dalībvalstis varētu ieviest Regulu (EK) Nr. 2443/96 iespējami īsā laikā, šai regulai jāstājas spēkā nekavējoties; tā kā šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Attiecībā uz papildu atbalstu, kas paredzēts Regulas (EK) Nr. 2443/96 1. pantā, dalībvalstis dara Komisijai zināmu: a) nekavējoties to objektīvo kritēriju un tirgus traucējumu novēršanas pasākumu aprakstu, kas izmantoti, lai noteiktu atbalsta piešķiršanas metodes: - ražotāju ienākumu tiešajam atbalstamun jo īpaši tam paredzētās summas, to aprēķinu bāzi un paredzamos maksājumu datumus, - liellopu un teļa gaļas nozares tiešam atbalstam un jo īpaši veikto pasākumu veidu, atbalsta aprēķinu bāzi un paredzamos maksājumu veikšanas datumus; b) ne vēlāk kā 1997. gada 15. novembrī kopējo izmaksātā atbalstu summu un attiecīgo saņēmēju un pasākumu skaitu un veidu. 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 6. februārī Komisijas vārdā — Komisijas loceklis Franz Fischler [1] OV L 333, 21.12.1996., 2. lpp. --------------------------------------------------
Oficiālais Vēstnesis L 100 , 01/04/1998 Lpp. 0049 - 0049



Komisijas Regula (EK) Nr. 727/98 (1998. gada 31. marts), ar ko atceļ dažas koncesijas, kas noteiktas Regulās (EK) Nr. 1898/97 un (EK) Nr. 1899/97, ar ko paredz noteikumus Padomes Regulā (EK) Nr. 3066/95 paredzētā režīma piemērošanai attiecīgi cūkgaļas nozarē, mājputnu gaļas un olu nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Regulu (EK) Nr. 3066/95, ar ko dažiem lauksaimniecības produktiem nosaka Kopienas tarifu kvotu koncesijas un paredz dažu Eiropas Līgumos paredzēto lauksaimniecības koncesiju autonomu pagaidu pielāgojumu, lai ņemtu vērā daudzpusējo tirdzniecības sarunu Urugvajas kārtā noslēgto Lauksaimniecības līgumu [1], kurā jaunākie grozījumi izdarīti ar Regulu (EK) Nr. 1595/97 [2], un jo īpaši tās 8. pantu, tā kā Padomes Regulā (EK) Nr. 703/98 [3], ar ko atceļ dažas Regulā (EK) Nr. 3066/95 noteiktās koncesijas, atceltas dažas koncesijas cūkgaļas produktiem un mājputnu gaļas produktiem; tā kā tādēļ jāparedz atkāpes no sīki izstrādātajiem piemērošanas noteikumiem, kas paredzēti Komisijas Regulās (EK) Nr. 1898/97 [4], kurā jaunākie grozījumi izdarīti ar Regulu (EK) Nr. 618/98 [5], un (EK) Nr. 1899/97 [6]; tā kā šajā regulā paredzētie pasākumi saskan ar attiecīgo pārvaldības komiteju atzinumiem, IR PIEŅĒMUSI ŠO REGULU. 1. pants No 1998. gada 1. aprīļa attiecībā uz produktiem no Čehijas pārtrauc pieņemt pazeminātas ievedmuitas licenču pieteikumus atbilstīgi Regulai (EK) Nr. 1898/97 un attiecībā uz 19., 20., 21., 22., 23. un 24. grupas produktiem atbilstīgi Regulai (EK) Nr. 1899/97. 2. pants Šī regula stājas spēkā 1998. gada 1. aprīlī. Regula uzliek saistības kopumā un ir tieši piemērojama visās dalībvalstīs. Briselē, 1998. gada 31. martā Komisijas vārdā — Komisijas loceklis Franz Fischler [1] OV L 328, 30.12.1995., 31. lpp. [2] OV L 216, 8.8.1997., 1. lpp. [3] OV L 98, 31.3.1998., 1. lpp. [4] OV L 267, 30.9.1997., 58. lpp. [5] OV L 82, 19.3.1998., 35. lpp. [6] OV L 267, 30.9.1997., 67. lpp. --------------------------------------------------
Oficiālais Vēstnesis L 265 , 30/09/1998 Lpp. 0001 - 0001



Padomes Regula (EK) Nr. 2070/98 (1998. gada 28. septembris), ar ko groza Regulu (EK) Nr. 1221/97, ar ko nosaka vispārīgus noteikumus pasākumu piemērošanai, lai uzlabotu medus ražošanu un tirdzniecību EIROPAS SAVIENĪBAS PADOME, ņemot vērā Eiropas Kopienas dibināšanas līgumu un īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā Regula (EK) Nr. 1221/97 [4] nosaka termiņu, kurā jāsedz izdevumi par pasākumiem, kas veikti saskaņā ar ikgadējo valsts programmu; tā kā, lai pirmajā gadā izvairītos no valsts programmu darbības termiņu saīsināšanās, būtu jāatliek termiņš šo pirmo programmu izdevumu segšanai, IR PIEŅĒMUSI ŠO REGULU. 1. pants Regulas (EK) Nr. 1221/97 3. panta trešo daļu aizstāj ar šo: "Izdevumi par 1. pantā minētajiem pasākumiem, kas veikti saskaņā ar ikgadējām valsts programmām, dalībvalstīm katru gadu jāsedz līdz 15. oktobrim. Tomēr pirmajā gadā šo termiņu atliek līdz 1999. gada 31. janvārim." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 28. septembrī Padomes vārdā — priekšsēdētājs W. Molterer [1] OV C 222, 16.7.1998., 15. lpp. [2] Atzinums sniegts 1998. gada 16. septembrī (Oficiālajā Vēstnesī vēl nav publicēts). [3] Atzinums sniegts 1998. gada 9. septembrī (Oficiālajā Vēstnesī vēl nav publicēts). [4] OV L 173, 1.7.1997., 1. lpp. --------------------------------------------------
Oficiālais Vēstnesis L 102 , 02/04/1998 Lpp. 0021 - 0021



Komisijas Regula (EK) Nr. 738/98 (1998. gada 1. aprīlis), ar ko nosaka pagaidu atkāpes no Regulas (EK) Nr. 1445/95 par importa un eksporta licenču piemērošanas noteikumiem liellopu un teļa gaļas nozarē EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2634/97 [2], un jo īpaši tās 9. un 13. pantu, tā kā 10. panta 1. punkts Komisijas 1995. gada 26. jūnija Regulā (EK) Nr. 1445/95 par importa un eksporta licenču piemērošanas noteikumiem liellopu un teļa gaļas nozarē un ar kuru atceļ Regulu (EEK) Nr. 2377/80 [3], kurā jaunākie grozījumi izdarīti ar Regulu (EK) Nr. 260/98 [4], paredz, ka eksporta licences jāizsniedz piektajā darba dienā pēc pieteikuma iesniegšanas dienas ar noteikumu, ka Komisija pa to laiku nav veikusi nekādu konkrētu rīcību; tā kā ņemot vērā valsts svētku dienas 1998. gadā un to, ka Oficiālo Vēstnesi šajās dienās nepublicē regulāri, piecu dienu apdomāšanās laika posms ir pārāk īss, lai nodrošinātu nevainojamu tirgus vadību, tādēļ tas uz laiku būtu jāpagarina līdz septiņām dienām; tā kā šajā regulā paredzētie pasākumi ir saskaņā ar Liellopu gaļas nozares pārvaldības komitejas atzinumu, IR PIEŅĒMUSI ŠO REGULU. 1. pants Neatkarīgi no Regulas (EK) Nr. 1445/95 10. panta 1. punkta licences attiecībā uz pieteikumiem, kas iesniegti laikā: - no 1998. gada 6. līdz 8. aprīlim, - no 1998. gada 27. līdz 29. aprīlim, - no 1998. gada 18. līdz 20. maijam, - no 1998. gada 21. līdz 30. decembrim, izsniedz septītajā darba dienā pēc pieteikuma iesniegšanas dienas ar noteikumu, ka Komisija pa to laiku neveic nekādas konkrētas darbības, kas paredzēti minētās regulas 10. panta 2. punktā. 2. pants Šī regula stājas spēkā nākamajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 1. aprīlī Komisijas vārdā — Komisijas loceklis Franz Fischler [1] OV L 148, 28.6.1968., 24. lpp. [2] OV L 356, 31.12.1997., 13. lpp. [3] OV L 143, 27.6.1995., 35. lpp. [4] OV L 25, 31.1.1998., 42. lpp. --------------------------------------------------
Oficiālais Vēstnesis L 275 , 26/10/1999 Lpp. 0002 - 0003



Padomes Regula (EK) Nr. 2249/1999 (1999. gada 22. oktobris), ar ko atver Kopienas tarifu kvotu žāvētas, atkaulotas liellopu gaļas importam EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu, ņemot vērā Komisijas priekšlikumu, tā kā: (1) sarunās par līgumu starp Eiropas Kopienu un Šveices Konfederāciju par lauksaimniecības produktu tirdzniecību Kopiena apņēmās no 1999. gada 1. jūlija atvērt autonomu tarifu kvotu par žāvētu, atkaulotu liellopu gaļu; līgumu parakstīja 1999. gada 21. jūnijā; (2) lai izpildītu noteikumus, kas paredzēti Kopienas saistībās, būtu jāparedz, ka šāda labvēlīgāka režīma termiņš beidzas 12 mēnešus pēc līguma stāšanās spēkā; (3) vienkāršības labad minētā kvota būtu jāatver uz daudzgadīga pamata, uz 12 mēnešu ilgiem laikposmiem; pēdējais kvotas laikposms tomēr var būt mazāks par 12 mēnešiem, atkarībā no līguma faktiskās spēkā stāšanās dienas; tādā gadījumā ir lietderīgi ļaut Komisijai attiecīgi regulēt daudzumu, kas pieejams, ievērojot tarifu kvotu; (4) pārejas laika beigās, kas beidzas vienu gadu pēc līguma stāšanās spēkā, uz žāvētas, atkaulotas liellopu gaļas importu no Šveices ar atvieglotiem nosacījumiem attieksies minētā līguma noteikumi; (5) sīki izstrādātas normas, kas jāievēro, piemērojot šo regulu, un jo īpaši noteikumus attiecībā uz kvotu pārvaldību būtu jāpieņem saskaņā ar procedūru, kas izklāstīta 27. pantā Padomes 1968. gada 27 jūnija Regulā (EEK) Nr. 805/68 par liellopu un teļa gaļas tirgus kopīgo organizāciju [1], IR PIEŅĒMUSI ŠO REGULU. 1. pants 1. Ar šo uz daudzgadīga pamata, laikposmam no viena gada 1. jūlija līdz nākamā gada 30. jūnijam tiek atvērta Kopienas tarifu kvota 700 tonnu neto apjoma žāvētas, atkaulotas liellopu gaļas, uz ko attiecas KN ex02102090 kods, importam katrā šādā laikposmā. 2. Ievērojot kvotu, kas minēta 1. punktā, Kopējos muitas tarifos noteiktās īpašās muitas nodokļu summas nepiemēro. 2. pants Sīki izstrādāti noteikumi attiecībā uz šo regulu un, vajadzības gadījumā, uz ikgadējā daudzuma proporcionālu samazināšanu, ja runa ir par beidzamo tarifu kvotas laikposmu, kas mazāks par 12 mēnešiem, pieņem saskaņā ar kārtību, kas noteikta Regulas (EEK) Nr. 805/68 27. pantā. 3. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1999. gada 1. jūlija līdz divpadsmitā mēneša pēdējai dienai, kas seko pēc līguma par lauksaimniecības produktu tirdzniecību starp Eiropas Kopienu un Šveices Konfederāciju stāšanās spēkā. Šī regula uzliek saistības kopumā un ir tieši piemērojama visās dalībvalstīs. Luksemburgā, 1999. gada 22. oktobrī Padomes vārdā — priekšsēdētāja S. Mönkäre [1] OV L 148, 28.6.1968., 24. lpp. Regulā jaunākie grozījumi izdarīti ar Regulu (EK) Nr. 1633/98 (OV L 210, 28.7.1998., 17. lpp.). --------------------------------------------------
Oficiālais Vēstnesis L 315 , 09/12/1999 Lpp. 0006 - 0006



Padomes Regula (EK) Nr. 2589/1999 (1999. gada 8. decembris), ar kuru tiek grozīta Regula (EK) Nr. 2424/1999, ar ko nosaka sīki izstrādātus tarifa kvotas piemērošanas noteikumus attiecībā uz Padomes Regulā (EK) Nr. 2249/1999 paredzētās žāvētas atkaulotas liellopu gaļas importu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 22. oktobra Regulu (EK) Nr. 2249/1999, ar ko atver tarifu kvotu žāvētas liellopu gaļas bez kauliem importam [1] un jo īpaši tās 2. pantu, tā kā: (1) ar Komisijas 1999. gada 15. novembra Regulu (EK) Nr. 2424/1999 [2] noteiktas sīki izstrādātus Regulā (EK) Nr. 2249/1999 paredzētās importa kvotas piemērošanas noteikumus; žāvētas atkaulotas liellopu gaļas definīcija, kuru paredz pirmā regula, ir jāgroza, lai ņemtu vērā tirdzniecības praksi; tā paša iemesla dēļ jāgroza noteikumi attiecībā uz prasījumiem atmaksāt muitas nodokļa pārsniegumus; (2) šajā regulā paredzētie pasākumi saskan ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 2424/1999 groza šādi: 1. Regulas 1. panta 3. punktu aizstāj ar šādu punktu: "3. Saskaņā ar minēto kvotu importēt var tikai žāvētu liellopu gaļu bez kauliem, kas atbilst šādai definīcijai: "Gaļas izcirtņi no vismaz 18 mēnešu vecu liellopu gurniem bez redzamiem intramuskulāriem taukiem (3 līdz 7 %) un ar pH līmeni svaigai gaļai no 5,4 līdz 6,0; ar sāli, garšvielām, presēti, žāvēti tikai svaigā sausā gaisā, kur veidojas pelējuma sēnīte (mikroskopisko sēnīšu pelējums). Gala produkta svars ir 41 līdz 53 % no izejmateriāla pirms sālīšanas."" 2. Regulas 8. panta 1. punkta otro daļu aizstāj ar šādu daļu: "Vēlākais 2000. gada 21. janvārī atmaksājumu pieteikumu veic saskaņā ar Komisijas Regulas (EEK) Nr. 2454/93 [3] 878. līdz 898. pantu, tam pievienojot vai nu tā sertifikāta kopiju, kas minēts Paziņojumā importētājiem par žāvētas liellopu gaļas bez kauliem importu [4], vai sertifikātu, ko izdevusi II pielikumā minētā iestāde un kas apliecina, ka saskaņā ar pieejamiem produkta reģistrācijas dokumentiem attiecīgā gaļa atbilst 1. panta 3. punktā dotajai definīcijai." 3. Regulas 8. panta 2. un 3. punktā datumu "1999. gada 1. decembris" aizstāj ar datumu "2000. gada 28. janvāris". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Regula uzliek saistības kopumā un ir tieši piemērojama visās dalībvalstīs. Briselē, 1999. gada 8. decembrī Komisijas vārdā — Komisijas loceklis Franz Fischler [1] OV L 275, 26.10.1999., 2. lpp. [2] OV L 294, 16.11.1999., 13. lpp. [3] OV L 253, 11.10.1993., 1. lpp. [4] OV C 266, 21.9.1999., 5. lpp. --------------------------------------------------
Oficiālais Vēstnesis L 325 , 17/12/1999 Lpp. 0010 - 0011



Komisijas Regula (EK) Nr. 2654/1999 (1999. gada 16. decembris), ar ko groza Regulu (EEK) Nr. 2921/90 par atbalstu kazeīnu un kazeinātu ražošanai no vājpiena EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], un jo īpaši tās 15. pantu, tā kā: (1) No 2000. gada 1. janvāra Regula (EK) Nr. 1255/1999 aizstāj Padomes Regulu (EEK) Nr. 804/68 [2], kurā jaunākie grozījumi izdarīti ar Regulu (EK) Nr. 1587/96 [3] un inter alia Padomes 1968. gada 15. jūlija Regulu (EEK) Nr. 987/68, ar ko paredz vispārīgus noteikumus atbalsta piešķiršanai par kazeīnos un kazeinātos pārstrādātu vājpienu [4], kurā jaunākie grozījumi izdarīti ar Regulu (EEK) Nr. 1435/90 [5]. Ņemot vērā šos jaunos noteikumus, ir jāgroza Komisijas 1990. gada 10. oktobra Regula (EEK) Nr. 2921/20 par atbalstu kazeīnu un kazeinātu ražošanai no vājpiena [6], kurā jaunākie grozījumi izdarīti ar Regulu (EK) 2501/1999 [7]. Minētajai regulai jāpievieno to produktu definīcijas, kas var pretendēt uz šo atbalsta shēmu, kā arī precizē iestādi, kurai atbalsta prasītājiem būtu jāiesniedz savi pieprasījumi. Šie noteikumi jāpiemēro no 2000. gada 1. janvāra. (2) Piena un piena produktu pārvaldības komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants Regulas (EEK) Nr. 2921/90 1. pantu groza šādi: 1. Regulas 2. punkta ievaddaļu aizstāj ar šo: "2. Atbalstu izmaksā, pamatojoties uz dalībvalsts, kurā kazeīni vai kazeināti ir ražoti, kompetentai iestādei iesniegtu kazeīnu vai kazeinātu ražotāja rakstisku pieteikumu, kas apliecina:" 2. Pievieno šādu punktu: "4. Šajā regulā: a) vājpiens ir vienas vai vairāku govju vai kazu piens bez pievienotām vielām, kas ir tikai daļēji nokrejots, lai samazinātu tauku saturu līdz ne vairāk par 0,10 %; b) jēlkazeīns ir ūdenī nešķīstošs produkts, kas ir iegūts, sarecinot vājpienu ar mikrobaktērijām vai pievienojot skābes, siera fermentu vai citus pienu sarecinošus enzīmus, neatkarīgi no tā, vai iepriekš ir izmantoti jonu apmaiņas vai koncentrācijas procesi; c) kazeīni ir mazgāti un žāvēti ūdenī nešķīstoši produkti, kas iegūti, sarecinot vājpienu vai jēlkazeīnu ar mikrobaktērijām vai pievienojot skābes, siera fermentu vai citus pienu sarecinošus enzīmus, neatkarīgi no tā, vai iepriekš ir izmantoti jonu apmaiņas vai koncentrācijas procesi; d) kazeināti ir produkti, kas ir iegūti, žāvējot ar neitralizējošām vielām apstrādātu kazeīnu vai jēlkazeīnu." 2. pants Šī regula stājas spēkā 2000. gada 1. janvārī. Šī regula uzliek saistības kopumā un tieši piemērojama visās dalībvalstīs. Briselē, 1999. gada 16. decembrī Komisijas vārdā — Komisijas loceklis Franz Fischler [1] OV L 160, 26.6.1999., 48. lpp. [2] OV L 148, 28.6.1968., 13. lpp. [3] OV L 206, 16.8.1996., 21. lpp. [4] OV L 169, 18.7.1968., 6. lpp. [5] OV L 138, 31.5.1990., 8. lpp. [6] OV L 279, 11.10.1990., 22. lpp. [7] OV L 304, 27.11.1999., 13. lpp. --------------------------------------------------
Oficiālais Vēstnesis L 086 , 30/03/1999 Lpp. 0006 - 0006



Komisijas Regula (EK) Nr. 684/1999 (1999. gada 29. marts), ar kuru groza Regulu (EK) Nr. 1484/95, ar ko nosaka sīki izstrādātus noteikumus par papildu ievedmuitas nodokļu sistēmas ieviešanu un reprezentatīvo cenu noteikšanu mājputnu gaļas un olu nozarē, kā arī ovalbumīnam, un atceļ Regulu Nr. 163/67/EEK EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1975. gada 29. oktobra Regulu (EEK) Nr. 2771/75 par olu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 1516/96 [2], un jo īpaši tās 5. panta 4. punktu un 15. pantu, ņemot vērā Padomes 1975. gada 29. oktobra Regulu (EEK) Nr. 2777/75 par mājputnu gaļas tirgus kopīgo organizāciju [3], kurā jaunākie grozījumi izdarīti ar Komisijas Regulu (EK) Nr. 2916/95 [4], un jo īpaši tās 5. panta 4. punktu un 15. pantu, ņemot vērā Padomes 1975. gada 29. oktobra Regulu (EEK) Nr. 2783/75 par vienotu sistēmu tirdzniecībai ar ovalbumīnu un laktalbumīnu [5], kurā jaunākie grozījumi izdarīti ar Regulu (EK) Nr. 2916/95, un jo īpaši tās 3. panta 4. punktu un 10. pantu, tā kā Komisijas Regulā (EK) Nr. 1484/95 [6] nesen ar Regulu (EK) Nr. 493/1999 [7] izdarīti grozījumi atbilstoši Pasaules tirdzniecības organizācijā pieņemtajam lēmumam par to, ka papildu nodoklis obligāti jāaprēķina, ņemot vērā CIF importa cenu; tā kā atbilstoši šim lēmumam jāgroza minētās regulas 4. panta 2. punkts un 6. pants; tā kā šie grozījumi jāpiemēro, cik iespējams drīz; tā kā šajā regulā paredzētie pasākumi ir saskaņā ar Mājputnu gaļas un olu pārvaldības komitejas atzinumu, IR PIEŅĒMUSI ŠO REGULU. 1. pants Regulu (EK) Nr. 1484/95 groza šādi: 1) Regulas 4. panta 2. punktu svītro; 2) Regulas 6. pantā vārdus "kas noteikti I pielikumā" aizstāj ar "kas minēti 1. pantā". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1999. gada 25. marta. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 29. martā Komisijas vārdā — Komisijas loceklis Franz Fischler [1] OV L 282, 1.11.1975., 49. lpp. [2] OV L 189, 30.7.1996., 99. lpp. [3] OV L 282, 1.11.1975., 77. lpp. [4] OV L 305, 19.12.1995., 49. lpp. [5] OV L 282, 1.11.1975., 104. lpp. [6] OV L 145, 29.6.1995., 47. lpp. [7] OV L 59, 6.3.1999., 15. lpp. --------------------------------------------------